**NEW SPACE ECONOMY CHALLENGE**

Business Finland kutsuu suomalaisia yrityksiä, tutkimuslaitoksia, kuntia ja kaupunkeja osallistumaan New Space Economy -ideahaasteeseen. Haasteen ensimmäisessä vaiheessa kerätään ideapapereita, joissa esitettyjen ratkaisujen ja suunnitelmien ei tarvitse olla valmiita. Ideapaperit ryhmitellään ja kutsutaan työpajoihin jatkotyöstöä ja yhteistyön rakentamista varten. Toisessa vaiheessa alkuvuodesta 2021 toteutetaan varsinainen rahoitushaku. Business Finland valitsee parhaat ideat ja mahdollisesti rahoitettavat hankekokonaisuudet. Business Finland tarjoaa haasteeseen osallistuville sparrausta vaikuttavien hankekokonaisuuksien synnyttämiseksi.

**IDEAHAASTEEN TEEMAT**

**New Space Economy Challenge keskittyy seuraaviin teemoihin:**

A) Nano-/piensatelliittien ja stratosfääriasemien (High-altitude platform systems, HAPS) valmistus ja testaus

B) Satelliitti ja HAPS kommunikaatio- sekä maa-asemaratkaisut

C) Älykkäät tilannetietoisuusratkaisut liittyen vaihtoehtoisesti:

* Autonomisiin järjestelmiin
* Kestävään kaupunkiin
* Täsmäviljelyyn
* Ympäristön nopeisiin muutoksiin

**Teeman C ratkaisujen tulee hyödyntää satelliitti-, HAPS- tai drooni-alustoja, ja/tai näiden alustojen avulla kerättyä tietoa.**

Huom: Ideahaasteen teemat on rajattu yllä oleviin. Teemoja voi tarvittaessa yhdistää, kunhan käy selväksi mikä niistä on vahvin osa-alue ideassa.

Ideoilla ja niistä syntyvillä ratkaisuilla on oltava merkittäviä myönteisiä vaikutuksia hakijan kansainväliseen kilpailukykyyn. Ratkaistava ongelma voi liittyä olemassa olevan tuotteen tai palvelun arvon kasvattamiseen tai kokonaan uuteen tuote- tai palvelukonseptiin. Ideahaasteen tuloksena ei ole tarkoitus syntyä valmista tuotetta tai palvelua, mahdollisesti kevään ideavaiheen jälkeen haetun ja rahoitetun tutkimus-, kehitys- ja innovaatioprojektin jälkeenkin tarvitaan vielä viimeistelyä ennen kuin uusi tuote on valmis markkinoille.

Haasteen toisessa vaiheessa, kun varsinainen rahoituksen haku alkaa, Business Finlandin kaikki rahoituspalvelut ovat haettavissa. Lisätietoa rahoituspalveluista löytyy Business Finlandin verkkosivulta: <https://www.businessfinland.fi/suomalaisille-asiakkaille/palvelut/rahoitus/lyhyesti/>

**NÄIN NEW SPACE ECONOMY CHALLENGE TOIMII**

Osallistu haastekilpailun ideakierrokselle täyttämällä kaikki idealomakkeessa pyydetyt tiedot. Noudata annettua otsikointia ja numerointia. Hakijan tulee valita lähetyslomakkeen alussa kohta New Space Economy Challenge.

Sivumäärä: enintään kolme (3) A4-sivua, kirjasinkoko 10.

Lataa haasteen idealomake: <https://www.businessfinland.fi/4a785d/globalassets/finnish-customers/02-build-your-network/digitalization/new-space-economy/nse-challenge/nse-challenge-idealomake_fi.docx>

Idealomakkeet pyydetään toimittamaan suojatulla yhteydellä: <https://secure.businessfinland.fi/programs>

**AIKATAULU**

* New Space Economy -haasteen ideoiden lähettäminen Business Finlandille **28.9.2020 – 30.10.2020**.
* Kutsut workshoppeihin marraskuun puolessa välissä.
* Workshopit teemoittain marras-joulukuussa.
* Mahdollisten hankeideoiden sparraus tammikuusta 2021 eteenpäin.

New Space Economy -ohjelma julkaisee verkkosivullaan viimeisimmän tiedon ideahaasteen etenemisestä ja aikataulusta.

**TUTUSTU NEW SPACE ECONOMY -OHJELMAAN**

<https://www.businessfinland.fi/suomalaisille-asiakkaille/palvelut/ohjelmat/new-space-economy/>

**LISÄTIETOJA HAASTEESTA**

Markus Ranne, Program Manager, New Space Economy, Business Finland

+358 40 343 3453, markus.ranne@businessfinland.fi